b'\n_START_ARTICLE_\nJosef Mengele\n_START_SECTION_\nJaunyst\xc4\x97\n_START_PARAGRAPH_\nJosef Mengele gim\xc4\x97 1911 kovo 16 d., Karl ir Walburga Mengele \xc5\xa1eimoje Gunzburge, Vokietijoje.\n_START_SECTION_\nAu\xc5\xa1vicas\n_START_PARAGRAPH_\n1943-iaisiais, Mengele pakeit\xc4\x97 kit\xc4\x85 daktar\xc4\x85 Au\xc5\xa1vico koncentracijos stovykloje. 1943 gegu\xc5\xbe\xc4\x97s 24 d. tapo medicinos pareig\xc5\xabnu Au\xc5\xa1vice, \xc4\x8digon\xc5\xb3 stovykloje. 1944-\xc5\xb3j\xc5\xb3 rugpj\xc5\xabt\xc4\xaf \xc4\x8digon\xc5\xb3 stovykla likviduota ir visi \xc4\x8digonai nu\xc5\xbeudyti duj\xc5\xb3 kamerose._NEWLINE_Per savo 21 m\xc4\x97nesio buvim\xc4\x85 Au\xc5\xa1vice, Mengele peln\xc4\x97 "Mirties angelo" pravard\xc4\x99 d\xc4\x97l savo \xc5\xbeiauraus elgesio su kaliniais. Mengele kalini\xc5\xb3 buvo vadinamas "der weisse Engel" (Baltuoju angelu), nes kai atsistodavo ant platformos per\xc5\xbei\xc5\xabr\xc4\x97ti atvyk\xc4\x97li\xc5\xb3 ir nurodydavo, kam \xc4\xaf de\xc5\xa1in\xc4\x99, o kam \xc4\xaf kair\xc4\x99, jo i\xc5\xa1tiestos baltos rankos ir baltas apsiaustas primindavo balt\xc4\x85 angel\xc4\x85. Mengele su kitais SS Au\xc5\xa1vico daktarais, atvykus naujiems kaliniams, stov\xc4\x97davo ant rampos ir sprend\xc4\x97, k\xc4\x85 si\xc5\xb3sti dirbti ir k\xc4\x85 i\xc5\xa1kart si\xc5\xb3sti \xc4\xaf duj\xc5\xb3 kamer\xc4\x85. Pavyzd\xc5\xbeiui, prie vaik\xc5\xb3 bloko buvo nubr\xc4\x97\xc5\xbe\xc4\x99s linij\xc4\x85 tarp 150 ir 156 centimetr\xc5\xb3 nuo \xc5\xbeem\xc4\x97s ir vaikus, kuri\xc5\xb3 galvos nesiek\xc4\x97 linijos, i\xc5\xa1kart si\xc5\xb3sdavo \xc4\xaf duj\xc5\xb3 kamer\xc4\x85._NEWLINE_"Jo \xc5\xbevilgsnis tarsi sakydavo "A\xc5\xa1 turiu gali\xc4\x85", sak\xc4\x97 vienas i\xc5\xa1 likusi\xc5\xb3 gyv\xc5\xb3 kalini\xc5\xb3. Kai buvo prane\xc5\xa1ta, kad viename bloke prad\xc4\x97jo veistis ut\xc4\x97l\xc4\x97s, visos 750 moterys i\xc5\xa1 bloko buvo nu\xc5\xbeudytos duj\xc5\xb3 kameroje.\n_START_SECTION_\nEksperimentai su \xc5\xbemon\xc4\x97mis\n_START_PARAGRAPH_\nMengele naudojo Au\xc5\xa1vic\xc4\x85 kaip galimyb\xc4\x99 t\xc4\x99sti savo tyrimus paveldimum\xc5\xb3 srityje, naudojant kalinius bandymams su \xc5\xbemon\xc4\x97mis. Ypa\xc4\x8d dom\xc4\x97josi identi\xc5\xa1kais dvyniais; jie b\xc5\xabdavo apgyvendinami atskiruose barakuose. Jis taip pat u\xc5\xbeverbavo \xc5\xbeyd\xc5\xb3 pediatr\xc4\x85 Berthold Epstein. Kaip daktaras, Epstein si\xc5\xabl\xc4\x97 Mengelei tyrin\xc4\x97ti galimybes gydyti nuo ligos, pavadintos noma, kuri buvo paplitusi tarp stovyklos vaik\xc5\xb3._NEWLINE_Tikslios noma prie\xc5\xbeastys ne\xc5\xbeinomos; vaikai sirgo da\xc5\xbeniau d\xc4\x97l blogo maitinimo ir silpnesn\xc4\x97s imunin\xc4\x97s sistemos. Daug kam \xc5\xa1i liga pasirei\xc5\xa1k\xc4\x97 po sirgimo kita liga, pvz., tymais ar tuberkulioze. Mengele dom\xc4\x97josi fizin\xc4\x97mis anomalijomis, kuri\xc5\xb3 buvo tarp atvykstan\xc4\x8di\xc5\xb3. Tarp j\xc5\xb3 buvo \xc5\xbeema\xc5\xabgiai, ypa\xc4\x8d Ovitz \xc5\xa1eima i\xc5\xa1 Rumunijos \xe2\x80\x93 net 7 vaikai i\xc5\xa1 10 buvo \xc5\xbeema\xc5\xabgiai._NEWLINE_"Mengele daug savo laiko skyr\xc4\x97 \xc5\xbeiauriems veiksmams, tarp kuri\xc5\xb3 buvo k\xc5\xabdiki\xc5\xb3 vivisekcija, vyr\xc5\xb3 ir berniuk\xc5\xb3 kastracija nenaudojant anestetik\xc5\xb3, auk\xc5\xa1tos \xc4\xaftampos elektro\xc5\xa1okai moterims tikrinant j\xc5\xb3 i\xc5\xa1tverm\xc4\x99. Vien\xc4\x85 kart\xc4\x85 Mengele sterilizavo grup\xc4\x99 lenk\xc5\xb3 vienuoli\xc5\xb3 su Rentgeno spinduliais, palikdamas baisius nudegimus. "_NEWLINE_Tarp Mengele eksperiment\xc5\xb3 buvo ir bandymas pakeisti aki\xc5\xb3 spalv\xc4\x85 leid\xc5\xbeiant chemikalus \xc4\xaf vaik\xc5\xb3 akis. Kart\xc4\x85 Mengeles asistentas surinko 14 por\xc5\xb3 \xc4\x8digon\xc5\xb3 dvyni\xc5\xb3 per vien\xc4\x85 nakt\xc4\xaf. Mengele paguld\xc4\x97 juos ant poliruoto marmurinio skrodimo stalo ir u\xc5\xbemigd\xc4\x97. Tada \xc4\xafleido chloroformo \xc4\xaf j\xc5\xb3 \xc5\xa1irdis ir taip juos i\xc5\xa1kart nu\xc5\xbeud\xc4\x97. Po to prad\xc4\x97jo skrosti, skrupulingai atkreipdamas d\xc4\x97mes\xc4\xaf \xc4\xaf kiekvien\xc4\x85 k\xc5\xabno dal\xc4\xaf._NEWLINE_Au\xc5\xa1vice Mengele atliko kelet\xc4\x85 tyrim\xc5\xb3 su dvyniais. Po bandym\xc5\xb3 dvyniai da\xc5\xbeniausiai b\xc5\xabdavo nu\xc5\xbeudyti, o j\xc5\xb3 k\xc5\xabnai i\xc5\xa1skrosti. Jis vadovavo operacijai, kurioje \xc4\x8digon\xc5\xb3 vaikai buvo susi\xc5\xabti, kad sukurt\xc5\xb3 sujungtus dvynius. Operacijos metu, \xc5\xa1alinant rank\xc5\xb3 venas, vaikai buvo u\xc5\xbekr\xc4\x97sti ir u\xc5\xbekratas suk\xc4\x97l\xc4\x97 gangren\xc4\x85._NEWLINE_Mengeles eksperiment\xc5\xb3 objekt\xc5\xb3 gyvenimo s\xc4\x85lygos ir maitinimas buvo geresni, taip pat kur\xc4\xaf laik\xc4\x85 jie buvo apsaugoti nuo duj\xc5\xb3 kamer\xc5\xb3.Lankydamas vaikus, jis prisistatydavo kaip "D\xc4\x97d\xc4\x97 Mengele" ir si\xc5\xablydavo saldaini\xc5\xb3. Kai kuriais atvejais jis nu\xc5\xbeudydavo savo bandym\xc5\xb3 objektus vien tam, kad gal\xc4\x97t\xc5\xb3 tiesiog atlikti skrodim\xc4\x85. Mengele buvo fanati\xc5\xa1kas d\xc4\x97l kraujo i\xc5\xa1siurbimo i\xc5\xa1 dvyni\xc5\xb3, ypa\xc4\x8d identi\xc5\xa1k\xc5\xb3. Yra \xc5\xbeinoma, kad kai kuriais atvejais auka nu\xc5\xbeudyta b\xc5\xabtent taip._NEWLINE_Au\xc5\xa1vico kalinys Alex Dekel sak\xc4\x97: "A\xc5\xa1 niekada nesutiksiu su faktu, kad Mengele pats tik\xc4\x97jo, jog rimtai dirba. Jis tik rod\xc4\x97 savo gali\xc4\x85. Mengele atlikdavo sud\xc4\x97tingas operacijas be anestetik\xc5\xb3. Kart\xc4\x85 ma\xc4\x8diau skrand\xc5\xbeio operacij\xc4\x85, kurios metu Mengele pa\xc5\xa1alino dal\xc4\xaf skrand\xc5\xbeio nenaudodamas joki\xc5\xb3 anestetik\xc5\xb3. Kit\xc4\x85 kart\xc4\x85 buvo pa\xc5\xa1alinta \xc5\xa1irdis, taip pat nenaudojant anestetik\xc5\xb3. Tai buvo siaubinga. Mengele buvo daktaras kuris tapo pami\xc5\xa1usiu d\xc4\x97l jam suteikt\xc5\xb3 gali\xc5\xb3. Niekas jo neklaus\xc4\x97: kod\xc4\x97l pacientas mir\xc4\x97? Kod\xc4\x97l jis kent\xc4\x97jo? Tai jis dar\xc4\x97 prisideng\xc4\x99s mokslo vardu, bet tai buvo tiesiog jo beprotyb\xc4\x97.".\n_START_SECTION_\nPo Au\xc5\xa1vico\n_START_PARAGRAPH_\nKai SS paliko Au\xc5\xa1vico stovykl\xc4\x85 1945 m. sausio 27 d., Mengele buvo perkeltas \xc4\xaf Gro\xc3\x9f Rosen stovykl\xc4\x85 Silezijoje, v\xc4\x97l dirbti daktaru. Gro\xc3\x9f Rosen buvo u\xc5\xbedaryta vasar\xc4\xaf, kai Raudonoji armija jau buvo arti. Mengele trumpus laikotarpius dirbo kitose stovyklose, gegu\xc5\xbe\xc4\x97s 2 d. prisijung\xc4\x97 prie Vermachto medicinos padalinio, vadovaujamo jo kolegos Paveldimum\xc5\xb3 ir Rasistin\xc4\x97s higienos institute, Hans Otto Kahler, Bohemijoje. Padalinys trauk\xc4\x97si \xc4\xaf vakarus siekiant i\xc5\xa1vengti soviet\xc5\xb3 armijos, ta\xc4\x8diau amerikie\xc4\x8diai pa\xc4\x97m\xc4\x97 juos kaip karo belaisvius. Mengele, registruotas tikru vardu, buvo paleistas 1945 m. bir\xc5\xbeel\xc4\xaf su dokumentais, kur jo vardas nurodytas "Fritz Hollmann". Nuo 1945 m. bir\xc5\xbeelio iki 1949 m. gegu\xc5\xbe\xc4\x97s jis dirbo \xc5\xbeem\xc4\x97s \xc5\xabkio samdiniu ma\xc5\xbeame kaime netoli Rosenheim, Bavarija, bendraudamas tik su \xc5\xbemona ir senu draugu Hans Sedlmeier, kuris sureng\xc4\x97 Mengeles pab\xc4\x97gim\xc4\x85 \xc4\xaf Argentin\xc4\x85 per Insbruk\xc4\x85, Sterzing\xc4\x85, Meran\xc4\x85 ir \xc5\xbdenev\xc4\x85. Mengele gal\xc4\x97jo sulaukti pagalbos i\xc5\xa1 ODESSA tinklo.'